เรามีต้นขั้วจากยี่ปั๊ว แฟนหนุ่มพีทยัน ถูกหวย 90ล้านเรื่องจริง 
แฟนสาวพ่อค้าแผงหวย 90 ล้าน ยันไม่ลวงโลก ไม่สนใจกระแสดราม่า ยืนยันหนุ่มพีท มีภาพถ่ายต้นขั้วกับยี่ปั๊ว บอกมีคนรักก้ต้องมีคนเกลียด คนอิจฉา ขณะที่ลูกค้ายังคับคั่ง ไม่สนใจจริงหรือลวง เพราะยังพิสูจน์ไม่ได้ ,หลังจากเพจดัง ชมรมช่วยเหลืออาชญากรรม ได้เขียนข้อความลงโพสต์เมื่อวันที่ 6 กันยายน 2561 เวลาประมาณ 23.53 น.ว่า เคสที่บอกขายหวย 90 ล้าน อาจโอละพ่อไม่จริง ชมรมขอท้าพิสูจน์มั่นใจว่า หวังผลบางอย่างจึงเรียนมาเพื่อทราบโดยทั่วกัน และ นายอัจฉริยะ เรืองรัตนพงศ์ ก็ได้แชร์โพสต์ดังกล่าวออกไปด้วย จนทำให้ขณะนี้เกิดกระแสดราม่าในโลกโซเชียล ว่านายธนวรรธน์ หรือ พีท คำแหงพล อายุ 35 ปี เจ้าของแผงขายลอตเตอรี่ 90 ล้าน ลวงโลก หรือถูกดิสเครดิตกันแน่,เวลา 12.00 น.วันที่ 7 กันยายน 2561 ผู้สื่อข่าวก็ได้ลงพื้นที่มาบริเวณหน้าร้านขายลอตเตอรี่ของนายธนวรรษน์ที่ปั๊มน้ำมัน ปตท.เอกชัย ถนนเอกชัย ต.โคกขาม อ.เมือง จ.สมุทรสาคร พบว่า บรรยากาศที่หน้าร้านนั้นก็ยังคงเนืองแน่นไปด้วยลูกค้าที่มารอซื้อลอตเตอรี่ แม้จะดูบางตากว่าเมื่อวานนี้แต่ก็เรียกได้ว่ายังคงคึกคักเหมือนเดิม,ส่วนตัวพ่อค้าหนุ่มพีท นั้น วันนี้ได้มีนักข่าวช่องหนึ่งนำตัวไปออกรายการทีวี จึงไม่ได้อยู่ขายและรอพบกับลูกค้าที่มาอุดหนุน เหลือเพียงแค่นางสาวนงลักษณ์ โสดาจันทร์ อายุ 29 ปี แฟนสาวของหนุ่มพีท กับ บรรดาน้องๆ ที่มาช่วยขายเท่านั้น,นางสาวนงลักษณ์ หรือ ปุ๋ย โสดาจันทร์ แฟนสาวของพ่อค้าพีท กล่าวว่า ตนเองทราบเรื่องดราม่าที่เกิดขึ้นแล้ว โดยมีคนโทรศัพท์มาบอกว่ามีคนกล่าวหาว่า แฟนหนุ่มลวงโลก ไม่ได้ขายหวย 90 ล้านจริง ซึ่งตนกับพีทก็ไม่ได้คิดอะไร และไม่ได้สนใจอะไร เนื่องจากทำใจมาตั้งแต่เป็นข่าวทีแรกแล้วว่า จะต้องมีเรื่องแบบนี้เกิดขึ้นเพราะมีคนรักก็ต้องมีคนเกลียด มีบวกก็ต้องมีลบ แต่ตนก็ยังจะขอทำมาหากินขายลอตเตอรี่แบบนี้ไปเรื่อยๆ ไม่สนใจคำคนที่กล่าวหาแต่อย่างใดทั้งสิ้น ซึ่งตนขอยืนยันว่าเรื่องที่เกิดขึ้นนั้นเป็นเรื่องจริง และที่ผ่านมาพวกตนก็ไม่ใช่คนที่นำภาพลอตเตอรี่รางวัลที่ 1 มูลค่า 90 ล้านบาท ที่ถ่ายไว้ไปลงเฟซบุ๊กหรือเผยแพร่ทางสื่อต่างๆ จนกลายเป็นข่าวดัง,ขณะที่กระแสที่เกิดขึ้นก็ไม่รู้ว่าเกิดจากสาเหตุอะไร และไม่ขอออกความคิดเห็นใดๆ ทั้งสิ้น ส่วนหลักฐานที่ยืนยันได้ว่าพีทไม่ลวงโลกก็คือ พีทมีภาพถ่ายต้นขั้วกับยี่ปั๊วด้วย จึงเป็นหลักฐานมั่นใจได้ว่า เรื่องนี้ไม่ใช่เรื่องโกหก แต่สังคมจะมองว่าอย่างไร ไม่สามารถไปห้ามความคิดใครได้ ส่วนที่ทำได้ก็คือ การทำหน้าที่เป็นพ่อค้าแม่ค้าขายต่อไป,ด้านลูกค้าบางคนที่มาซื้อลอตเตอรี่แล้วทราบกระแสดราม่าที่เกิดขึ้น ก็บอกว่า ไม่ได้สนใจอะไรกับกระแสดังกล่าว เพราะเป็นเรื่องที่ยังพิสูจน์ไม่ได้ 
แฟนสาวพ่อค้าแผงหวย 90 ล้าน ยันไม่ลวงโลก ไม่สนใจกระแสดราม่า ยืนยันหนุ่มพีท มีภาพถ่ายต้นขั้วกับยี่ปั๊ว บอกมีคนรักก็ต้องมีคนเกลียด คนอิจฉา ขณะที่ลูกค้ายังคับคั่ง ไม่สนใจจริงหรือลวง
หวย,เลขเด็ด,ถูกหวย,90ล้าน,ถูกหวย90ล้าน,ข่าวทั่วไป